CELEX: 32021R1891
Language: el
Date: 2021-10-26 00:00:00
Title: Κανονισμός (ΕΕ) 2021/1891 της Επιτροπής της 26ης Οκτωβρίου 2021 για την τροποποίηση των παραρτημάτων XIV και XV του κανονισμού (ΕΕ) αριθ. 142/2011 όσον αφορά τις εισαγωγές στην Ένωση και τη διαμετακόμιση μέσω της Ένωσης ζωικών υποπροϊόντων και παράγωγων προϊόντων (Κείμενο που παρουσιάζει ενδιαφέρον για τον ΕΟΧ)

29.10.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 384/84
               
            
         ΚΑΝΟΝΙΣΜΟΣ (ΕΕ) 2021/1891 ΤΗΣ ΕΠΙΤΡΟΠΗΣ
         της 26ης Οκτωβρίου 2021
         για την τροποποίηση των παραρτημάτων XIV και XV του κανονισμού (ΕΕ) αριθ. 142/2011 όσον αφορά τις εισαγωγές στην Ένωση και τη διαμετακόμιση μέσω της Ένωσης ζωικών υποπροϊόντων και παράγωγων προϊόντων
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την κατάργηση του κανονισμού (ΕΚ) αριθ. 1774/2002 (κανονισμός για τα ζωικά υποπροϊόντα) (1), και ιδίως το άρθρο 41 παράγραφος 3 πρώτο και τρίτο εδάφιο και το άρθρο 42 παράγραφος 2 στοιχεία α), β) και δ),
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) αριθ. 142/2011 της Επιτροπής (2) θεσπίζει μέτρα εφαρμογής για τους κανόνες δημόσιας υγείας και υγείας των ζώων όσον αφορά τα ζωικά υποπροϊόντα και τα παράγωγα προϊόντα που ορίζονται στον κανονισμό (ΕΚ) αριθ. 1069/2009, συμπεριλαμβανομένων των υποδειγμάτων υγειονομικών πιστοποιητικών και του καταλόγου τρίτων χωρών από τις οποίες επιτρέπονται οι εισαγωγές στην Ένωση και η διαμετακόμιση μέσω της Ένωσης φορτίων ζωικών υποπροϊόντων και παράγωγων προϊόντων.
                  
               
                     (2)
                  
                  
                     Ειδικότερα, στον κανονισμό (ΕΕ) αριθ. 142/2011 παράρτημα XIV κεφάλαιο II καθορίζονται οι ειδικές απαιτήσεις για την εισαγωγή στην Ένωση και τη διαμετακόμιση μέσω της Ένωσης φορτίων ζωικών υποπροϊόντων και παράγωγων προϊόντων για χρήσεις εκτός της αλυσίδας ζωοτροφών και εκτρεφόμενων ζώων εκτός των γουνοφόρων ζώων. Τα φορτία αυτά πρέπει να συμμορφώνονται, μεταξύ άλλων, με τους κανόνες που καθορίζονται στον πίνακα 2 του τμήματος 1 του εν λόγω κεφαλαίου.
                  
               
                     (3)
                  
                  
                     Πιο συγκεκριμένα, η σειρά 14 του πίνακα 2 περιλαμβάνει, μεταξύ άλλων, τον κατάλογο των τρίτων χωρών από τις οποίες επιτρέπονται οι εισαγωγές στην Ένωση και η διαμετακόμιση μέσω της Ένωσης φορτίων ζωικών υποπροϊόντων και παράγωγων προϊόντων για χρήσεις εκτός της αλυσίδας ζωοτροφών, συμπεριλαμβανομένων των φορτίων γούνας για την παρασκευή παράγωγων προϊόντων, υλικών της κατηγορίας 3, που αναφέρονται στο άρθρο 10 στοιχείο ιδ) του κανονισμού (ΕΚ) αριθ. 1069/2009. Ορισμένα κράτη μέλη ζήτησαν τροποποίηση του πίνακα 2 σειρά 14 ώστε να εισαχθεί κατάλογος τρίτων χωρών από τις οποίες επιτρέπονται οι εισαγωγές γούνας στην Ένωση για την παρασκευή παράγωγων προϊόντων. Δεν υπάρχει κατάλογος τρίτων χωρών από τις οποίες επιτρέπονται οι εισαγωγές στην Ένωση προϊόντων γουνοφόρων ζώων, αλλά ο εκτελεστικός κανονισμός (ΕΕ) 2021/404 της Επιτροπής (3) ορίζει κατάλογο τρίτων χωρών, εδαφών ή ζωνών τους από τις οποίες/τα οποία επιτρέπεται η είσοδος στην Ένωση φορτίων νωπού κρέατος οπληφόρων. Κατόπιν αξιολόγησης του αιτήματος των κρατών μελών, είναι σκόπιμο να εισαχθεί στον πίνακα 2 σειρά 14 ένας κατάλογος τρίτων χωρών από τις οποίες επιτρέπεται η εισαγωγή στην Ένωση γούνας για την παρασκευή παράγωγων προϊόντων. Δεδομένου ότι οι τρίτες χώρες από τις οποίες επιτρέπεται η είσοδος στην Ένωση νωπού κρέατος οπληφόρων προσφέρουν υψηλό επίπεδο επίσημων ελέγχων και προστασίας της δημόσιας υγείας και της υγείας των ζώων, είναι σκόπιμο να επιτραπούν οι εισαγωγές γούνας για την παρασκευή παράγωγων προϊόντων από τις εν λόγω τρίτες χώρες.
                  
               
                     (4)
                  
                  
                     Συνεπώς, το παράρτημα XIV του κανονισμού (ΕΕ) αριθ. 142/2011 θα πρέπει να τροποποιηθεί αναλόγως.
                  
               
                     (5)
                  
                  
                     Επιπλέον, το κεφάλαιο 3(ΣΤ) και το κεφάλαιο 8 του παραρτήματος XV του κανονισμού (ΕΕ) αριθ. 142/2011 καθορίζουν υποδείγματα υγειονομικών πιστοποιητικών για τις εισαγωγές στην Ένωση ή τη διαμετακόμιση μέσω της Ένωσης ζωικών υποπροϊόντων για την παρασκευή τροφών για ζώα συντροφιάς και ζωικών υποπροϊόντων που χρησιμοποιούνται για σκοπούς εκτός της αλυσίδας ζωοτροφών ή για εμπορικά δείγματα, αντίστοιχα. Τα εν λόγω υποδείγματα υγειονομικών πιστοποιητικών περιλαμβάνουν, μεταξύ άλλων, την απαίτηση τα ζώα από τα οποία προέρχονται τα ζωικά υποπροϊόντα να έχουν παραμείνει στην ίδια εκμετάλλευση επί 40 ημέρες πριν από τη σφαγή. Από την άποψη της υγείας των ζώων, η εν λόγω περίοδος διαμονής 40 ημερών πριν από τη σφαγή εγγυάται την ασφάλεια των μη επεξεργασμένων ζωικών υποπροϊόντων όταν εισάγονται στην Ένωση. Η απαλλαγή από τον αφθώδη πυρετό χωρίς εμβολιασμό είναι το ευνοϊκότερο καθεστώς υγείας των ζώων σύμφωνα με τα πρότυπα του Παγκόσμιου Οργανισμού για την Υγεία των Ζώων (OIE), και από τις τρίτες χώρες με αυτό το καθεστώς υγείας των ζώων επιτρέπεται η εισαγωγή στην Ένωση και η διαμετακόμιση στην Ένωση φορτίων νωπού κρέατος χωρίς την εν λόγω περίοδο παραμονής 40 ημερών, υπό την προϋπόθεση ότι αυτά συμμορφώνονται με όλες τις άλλες απαιτήσεις υγείας των ζώων. Ορισμένες τρίτες χώρες που είναι απαλλαγμένες από τον αφθώδη πυρετό χωρίς εμβολιασμό ζήτησαν από την Επιτροπή να επιτρέπεται να εισάγουν στην Ένωση μη επεξεργασμένα ζωικά υποπροϊόντα χωρίς περίοδο παραμονής 40 ημερών πριν από τη σφαγή. Οι όροι υγείας των ζώων για τις εισαγωγές ζωικών υποπροϊόντων θα πρέπει να πληρούν τις απαιτήσεις υγειονομικού ελέγχου για την είσοδο νωπού κρέατος στην Ένωση, οι οποίες προβλέπονται στον εκτελεστικό κανονισμό (ΕΕ) 2021/404 της Επιτροπής.
                  
               
                     (6)
                  
                  
                     Ως εκ τούτου, τα υποδείγματα υγειονομικών πιστοποιητικών για ζωικά υποπροϊόντα για την παρασκευή τροφών για ζώα συντροφιάς, που ορίζονται στο κεφάλαιο 3(ΣΤ) του παραρτήματος XV του κανονισμού (ΕΕ) αριθ. 142/2011, και για ζωικά υποπροϊόντα που πρόκειται να χρησιμοποιηθούν για σκοπούς εκτός της αλυσίδας ζωοτροφών ή για εμπορικά δείγματα, που ορίζονται στο παράρτημα XV κεφάλαιο 8 του εν λόγω κανονισμού, θα πρέπει να τροποποιηθούν αναλόγως.
                  
               
                     (7)
                  
                  
                     Επιπλέον, το κεφάλαιο V του παραρτήματος VIII του κανονισμού (ΕΕ) αριθ. 142/2011 προβλέπει ότι τα παράγωγα προϊόντα υλικών της κατηγορίας 1 ή της κατηγορίας 2 πρέπει να φέρουν ανεξίτηλη σήμανση με χημικό δείκτη, ώστε να αποτρέπεται η είσοδος στην αλυσίδα ζωοτροφών και να εξασφαλίζονται επίσημοι έλεγχοι των ζωοτροφών. Η σήμανση με χημικό δείκτη δεν απαιτείται για τα τετηγμένα λίπη της κατηγορίας 3. Ως εκ τούτου, είναι αναγκαίο να διορθωθεί η εσφαλμένη διατύπωση στο υπόδειγμα υγειονομικού πιστοποιητικού που παρατίθεται στο κεφάλαιο 10(B) του παραρτήματος XV του εν λόγω κανονισμού για τις εισαγωγές τετηγμένων λιπών που δεν προορίζονται για κατανάλωση από τον άνθρωπο, που πρόκειται να χρησιμοποιηθούν για ορισμένους σκοπούς εκτός της αλυσίδας ζωοτροφών και προορίζονται για αποστολή στην Ευρωπαϊκή Ένωση ή για διαμετακόμιση μέσω της Ένωσης.
                  
               
                     (8)
                  
                  
                     Συνεπώς, το παράρτημα XV του κανονισμού (ΕΕ) αριθ. 142/2011 θα πρέπει να τροποποιηθεί αναλόγως.
                  
               
                     (9)
                  
                  
                     Προκειμένου να αποφευχθεί τυχόν διαταραχή του εμπορίου, ο παρών κανονισμός θα πρέπει να προβλέπει μεταβατική περίοδο κατά τη διάρκεια της οποίας τα εμπορεύματα που αφορούν οι τροποποιήσεις του κανονισμού (ΕΕ) αριθ. 142/2011 από τον παρόντα κανονισμό, θα πρέπει να εξακολουθήσουν να γίνονται δεκτά για εισαγωγή στην Ένωση και διαμετακόμιση μέσω της Ένωσης, υπό την προϋπόθεση ότι τα εμπορεύματα αυτά συμμορφώνονται με τις απαιτήσεις που ορίζονται στον κανονισμό (ΕΕ) αριθ. 142/2011 πριν τροποποιηθούν από τον παρόντα κανονισμό.
                  
               
                     (10)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα παραρτήματα XIV και XV του κανονισμού (ΕΕ) αριθ. 142/2011 τροποποιούνται σύμφωνα με το παράρτημα του παρόντος κανονισμού.
         
         
            Άρθρο 2
            Για μεταβατική περίοδο έως τις 31 Μαΐου 2022 τα φορτία ζωικών υποπροϊόντων και παράγωγων προϊόντων που συνοδεύονται από υγειονομικό πιστοποιητικό δεόντως συμπληρωμένο και υπογεγραμμένο σύμφωνα με το κατάλληλο υπόδειγμα υγειονομικού πιστοποιητικού που ορίζεται στα κεφάλαια 3(ΣΤ), 8 και 10(B) του παραρτήματος XV του κανονισμού (ΕΕ) αριθ. 142/2011 στην έκδοση που ίσχυε πριν από τις τροποποιήσεις που προβλέπονται στο άρθρο 1 του παρόντος κανονισμού, εξακολουθούν να γίνονται δεκτά για εισαγωγή στην Ένωση και διαμετακόμιση μέσω της Ένωσης, υπό τον όρο ότι τα εν λόγω υγειονομικά πιστοποιητικά ή δηλώσεις έχουν δεόντως συμπληρωθεί και υπογραφεί το αργότερο στις 31 Μαρτίου 2022.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 26 Οκτωβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 300 της 14.11.2009, σ. 1.
         
            (2)  Κανονισμός (ΕΕ) αριθ. 142/2011 της Επιτροπής, της 25ης Φεβρουαρίου 2011, για την εφαρμογή του κανονισμού (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την εφαρμογή της οδηγίας 97/78/ΕΚ του Συμβουλίου όσον αφορά ορισμένα δείγματα και τεμάχια που εξαιρούνται από κτηνιατρικούς ελέγχους στα σύνορα οι οποίοι αναφέρονται στην εν λόγω οδηγία (ΕΕ L 54 της 26.2.2011, σ. 1).
         
            (3)  Εκτελεστικός κανονισμός (ΕΕ) 2021/404 της Επιτροπής, της 24ης Μαρτίου 2021, για την κατάρτιση καταλόγων τρίτων χωρών, εδαφών ή ζωνών αυτών από τις οποίες/τα οποία επιτρέπεται η είσοδος ζώων, ζωικού αναπαραγωγικού υλικού και προϊόντων ζωικής προέλευσης στην Ένωση σύμφωνα με τον κανονισμό (ΕΕ) 2016/429 του Ευρωπαϊκού Κοινοβουλίου και του Συμβουλίου (ΕΕ L 114 της 31.3.2021, σ. 1).
      
      
         
            ΠΑΡΑΡΤΗΜΑ
            Ο κανονισμός (ΕΕ) αριθ. 142/2011 τροποποιείται ως εξής:
            
                        1.
                     
                     
                        Στο παράρτημα XIV κεφάλαιο II τμήμα 1 πίνακας 2 σειρά 14 στήλη «Κατάλογος τρίτων χωρών» προστίθεται το ακόλουθο στοιχείο δ):
                        
                                    «δ)
                                 
                                 
                                    Στην περίπτωση γούνας για την παρασκευή παράγωγων προϊόντων:
                                 
                              Τρίτες χώρες που παρατίθενται στο παράρτημα XIII μέρος 1 του εκτελεστικού κανονισμού (ΕΕ) 2021/404 της Επιτροπής (*1) από τις οποίες επιτρέπεται η είσοδος στην Ένωση νωπού κρέατος οπληφόρων.
                        
                           (*1)  Εκτελεστικός κανονισμός (ΕΕ) 2021/404 της Επιτροπής, της 24ης Μαρτίου 2021, για την κατάρτιση καταλόγων τρίτων χωρών, εδαφών ή ζωνών αυτών από τις οποίες/τα οποία επιτρέπεται η είσοδος ζώων, ζωικού αναπαραγωγικού υλικού και προϊόντων ζωικής προέλευσης στην Ένωση σύμφωνα με τον κανονισμό (ΕΕ) 2016/429 του Ευρωπαϊκού Κοινοβουλίου και του Συμβουλίου (ΕΕ L 114 της 31.3.2021, σ. 1).»."
                        
                     
                  
                        2.
                     
                     
                        Το παράρτημα XV τροποποιείται ως εξής:
                        
                                    α)
                                 
                                 
                                    Το κεφάλαιο 3(ΣΤ) αντικαθίσταται από το ακόλουθο:
                                    «ΚΕΦΑΛΑΙΟ 3(ΣΤ)
                                    
                                       Υγειονομικό πιστοποιητικό
                                    
                                    
                                       Για ζωικά υποπροϊόντα(3) με σκοπό την παρασκευή τροφών για ζώα συντροφιάς, τα οποία προορίζονται για αποστολή στην Ευρωπαϊκή Ένωση ή για διαμετακόμιση μέσω αυτής(2)
                                       
                                    
                                    
                                       
                                    
                                       
                                    
                                       
                                    
                                       
                                    
                                       
                                    
                                       »
                                 
                              
                                    β)
                                 
                                 
                                    Το κεφάλαιο 8 αντικαθίσταται από το ακόλουθο κείμενο:
                                    «ΚΕΦΑΛΑΙΟ 8
                                    
                                       Υγειονομικό πιστοποιητικό
                                    
                                    
                                       Για ζωικά υποπροϊόντα που πρόκειται να χρησιμοποιηθούν για σκοπούς εκτός της αλυσίδας ζωοτροφών ή για εμπορικά δείγματα (2), τα οποία προορίζονται για αποστολή στην Ευρωπαϊκή Ένωση ή για διαμετακόμιση μέσω αυτής (2)
                                       
                                    
                                    
                                       
                                    
                                       
                                    
                                       
                                    
                                       
                                    
                                       
                                    
                                       »;
                                 
                              
                                    γ)
                                 
                                 
                                    το κεφάλαιο 10(Β) αντικαθίσταται από το ακόλουθο κείμενο:
                                    «ΚΕΦΑΛΑΙΟ 10(Β)
                                    
                                       Υγειονομικό πιστοποιητικό
                                    
                                    
                                       Για τετηγμένα λίπη που δεν προορίζονται για κατανάλωση από τον άνθρωπο και τα οποία πρόκειται να χρησιμοποιηθούν για ορισμένους σκοπούς εκτός της αλυσίδας ζωοτροφών, με σκοπό την αποστολή στην Ευρωπαϊκή Ένωση ή τη διαμετακόμιση μέσω αυτής(2)
                                    
                                    
                                       
                                    
                                       
                                    
                                       
                                    
                                       
                                    
                                       ».
                                 
                              
                  
               (*1)  Εκτελεστικός κανονισμός (ΕΕ) 2021/404 της Επιτροπής, της 24ης Μαρτίου 2021, για την κατάρτιση καταλόγων τρίτων χωρών, εδαφών ή ζωνών αυτών από τις οποίες/τα οποία επιτρέπεται η είσοδος ζώων, ζωικού αναπαραγωγικού υλικού και προϊόντων ζωικής προέλευσης στην Ένωση σύμφωνα με τον κανονισμό (ΕΕ) 2016/429 του Ευρωπαϊκού Κοινοβουλίου και του Συμβουλίου (ΕΕ L 114 της 31.3.2021, σ. 1).».»